Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2008 M. SAUSIO 16 D. NUTARIMO NR. 38 „DĖL PRIEMOKOS LIETUVOS POLICIJOS PAREIGŪNAMS, DALYVAUJANTIEMS MISIJOSE, NUSTATYMO“ PAKEITIMO

2016 m. vasario 10 d. Nr. 126
Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2008 m. sausio 16 d. nutarimą Nr. 38 „Dėl priemokos Lietuvos policijos pareigūnams, dalyvaujantiems misijose, nustatymo“ ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

NUTARIMAS

dėl priemokos VIDAUS TARNYBOS SISTEMOS pareigūnams, TARNAUJANTIEMS misijose UŽSIENYJE, nustatymo

Vadovaudamasi Lietuvos Respublikos vidaus tarnybos statuto 47 straipsnio 3 dalimi, Lietuvos Respublikos Vyriausybė nutaria:

1. Nustatyti, kad vidaus tarnybos sistemos pareigūnams, tarnaujantiems tarptautinės institucijos ar humanitarinės pagalbos teikimo misijoje, specialiojoje misijoje, taip pat Jungtinių Tautų, kitų tarptautinių organizacijų, Europos Sąjungos, užsienio valstybių operacijose ir misijose, kas mėnesį mokama 180 eurų priemoka.

2. Pavesti vidaus reikalų statutinėms įstaigoms iš joms patvirtintų Lietuvos Respublikos valstybės biudžeto asignavimų mokėti šio nutarimo 1 punkte nurodytą priemoką.“

Ministras Pirmininkas	Algirdas Butkevičius

Vidaus reikalų ministras	Saulius Skvernelis